
	Grozījumi akta projektā

	
Parlamenta grozījumi, kas sagatavoti divās slejās

Svītrotās teksta daļas iezīmē treknā slīprakstā kreisajā slejā. Aizstātās teksta daļas iezīmē treknā slīprakstā abās slejās. Jauno tekstu iezīmē treknā slīprakstā labajā slejā.

Pirms katra grozījuma ievietotā informācijas bloka pirmā un otrā rinda norāda uz attiecīgo teksta daļu izskatāmajā akta projektā. Ja grozījums attiecas uz spēkā esošu aktu, ko paredzēts grozīt ar akta projektu, informācijas blokā papildus iekļauj trešo un ceturto rindu, kurās attiecīgi norāda spēkā esošo aktu un atbilstīgo teksta vienību tajā. 

Parlamenta grozījumi, kas sagatavoti kā konsolidēts teksts

Jaunās teksta daļas iezīmē treknā slīprakstā. Svītrotās teksta daļas iezīmē ar simbolu ▌ vai pārsvītro. Aizstātās teksta daļas iezīmē, ierakstot jauno tekstu treknā slīprakstā un izdzēšot vai pārsvītrojot aizstāto tekstu. 
Tas neattiecas uz tīri tehniska rakstura grozījumiem, kurus izdara attiecīgie dienesti, gatavojot galīgo tekstu. Tie netiek iezīmēti.

[bookmark: _Toc231397426]EIROPAS PARLAMENTA NORMATĪVĀS REZOLŪCIJAS PROJEKTS
par priekšlikumu Eiropas Parlamenta un Padomes regulai, ar ko nosaka Savienības atbalstu iekšējai drošībai laikposmam no 2028. līdz 2034. gadam
(COM(2025)0542 – C10‑178/2025 – 2025/0542(COD))
(Parastā likumdošanas procedūra: pirmais lasījums)
Eiropas Parlaments,
–	ņemot vērā Komisijas priekšlikumu Eiropas Parlamentam un Padomei (COM(2025)0542),
–	ņemot vērā Līguma par Eiropas Savienības darbību 294. panta 2. punktu, 82. panta 1. punktu, 84. pantu un 87. panta 2. punktu, saskaņā ar kuriem Komisija tam ir iesniegusi priekšlikumu (C10‑178/2025),
–	ņemot vērā Līguma par Eiropas Savienības darbību 294. panta 3. punktu,
–	ņemot vēra Budžeta komitejas veikto budžeta izvērtējumu,
–	ņemot vērā Eiropas Ekonomikas un sociālo lietu komitejas 2026. gada 19. februāra atzinumu[footnoteRef:1], [1:  Oficiālajā Vēstnesī vēl nav publicēts.] 

–	ņemot vērā Reglamenta 60. un 58. pantu,
–	ņemot vērā Pilsoņu brīvību, tieslietu un iekšlietu komitejas ziņojumu (A10‑0000/2026),
1.	pieņem pirmajā lasījumā turpmāk izklāstīto nostāju;
2.	prasa Komisijai priekšlikumu Parlamentam iesniegt vēlreiz, ja tā savu priekšlikumu aizstāj, būtiski groza vai ir paredzējusi to būtiski grozīt;
3.	uzdod priekšsēdētājai Parlamenta nostāju nosūtīt Padomei un Komisijai, kā arī dalībvalstu parlamentiem.

<RepeatBlock-Amend><Amend>Grozījums Nr. <NumAm>1</NumAm>
<DocAmend>Regulas priekšlikums</DocAmend>
<Article>3. apsvērums</Article>
	

	Komisijas ierosinātais teksts
	Grozījums

	(3)	Šajā regulā ir noteikti Savienības atbalsta mērķi. Lai pēc iespējas labāk varētu sasniegt augstu drošības līmeni visā Savienībā, dalībvalstīm būtu jānodrošina, ka to valstu un reģionu partnerības plānos ir ņemti vērā visi šajā regulā noteiktie mērķi.
	(3)	Šajā regulā ir noteikti Savienības atbalsta mērķi iekšējai drošībai. Lai pēc iespējas labāk varētu sasniegt augstu drošības līmeni visā Savienībā, dalībvalstīm būtu jānodrošina, ka to valstu un reģionu partnerības plānos ir ņemti vērā visi šajā regulā noteiktie mērķi.


Or. <Original>{EN}en</Original>
</Amend>
<Amend>Grozījums Nr. <NumAm>2</NumAm>
<DocAmend>Regulas priekšlikums</DocAmend>
<Article>6. apsvērums</Article>
	

	Komisijas ierosinātais teksts
	Grozījums

	(6)	Strauji mainīgajā drošības apdraudējuma un ģeopolitiskajā vidē Komisija Eiropas iekšējā drošības stratēģijā “ProtectEU”6 noteica kopējās prioritātes drošākai un aizsargātākai Eiropai. Eiropas ģeopolitiskais konteksts ir būtiski mainījies, un tas ir būtiski ietekmējis ES iekšējās un ārējās drošības savstarpējo saistību. Drošības apdraudējumi kļūst arvien globālāki un sarežģītāki, un to pamatā ir noziedznieku spēja darboties pāri robežām, izmantot sociālās un ekonomiskās atšķirības un orientēties fiziskajā un digitālajā pasaulē. Tajā pašā laikā jaunās digitālās tehnoloģijas un mākslīgais intelekts sniedz ievērojamas iespējas uzlabot tiesībaizsardzības un tiesu iestāžu spējas un efektīvi novērst šos mainīgos apdraudējumus.
	(6)	Strauji mainīgajā drošības apdraudējuma un ģeopolitiskajā vidē Komisija Eiropas iekšējā drošības stratēģijā “ProtectEU”6 noteica kopējās prioritātes drošākai un aizsargātākai Eiropai. Eiropas ģeopolitiskais konteksts pēdējos gados ir būtiski mainījies, un tas ir būtiski ietekmējis ES iekšējās un ārējās drošības problēmjautājumu savstarpējo saistību. Drošības apdraudējumi kļūst arvien globālāki un sarežģītāki, un to pamatā ir noziedznieku spēja darboties pāri robežām, izmantot sociālās un ekonomiskās atšķirības un orientēties fiziskajā un digitālajā pasaulē. Tajā pašā laikā jaunās digitālās tehnoloģijas un mākslīgais intelekts sniedz ievērojamas iespējas uzlabot tiesībaizsardzības un tiesu iestāžu spējas un efektīvi novērst šos mainīgos apdraudējumus.

	__________________
	__________________

	6 2025. gada 1. aprīļa Paziņojums COM(2025) 148 final, Komisijas paziņojums Eiropas Parlamentam, Padomei, Eiropas Ekonomikas un sociālo lietu komitejai un Reģionu komitejai par ProtectEU: Eiropas iekšējās drošības stratēģiju.
	6 2025. gada 1. aprīļa Paziņojums COM(2025) 148 final, Komisijas paziņojums Eiropas Parlamentam, Padomei, Eiropas Ekonomikas un sociālo lietu komitejai un Reģionu komitejai par ProtectEU: Eiropas iekšējās drošības stratēģiju.


Or. <Original>{EN}en</Original>
</Amend>
<Amend>Grozījums Nr. <NumAm>3</NumAm>
<DocAmend>Regulas priekšlikums</DocAmend>
<Article>9. apsvērums</Article>
	

	Komisijas ierosinātais teksts
	Grozījums

	(9)	Drošība ir pamats, uz kura balstās visas mūsu brīvības, un dalībvalstu spēja garantēt iedzīvotāju drošību ir atkarīga no vienotas Eiropas pieejas. Kā izklāstīts Eiropas iekšējā drošības stratēģijā ProtectEU, drošības apsvērumi jāintegrē un jāiekļauj visos ES tiesību aktos, politikās un programmās, tostarp ES ārējo darbību jomā. Savienības atbalstam saskaņā ar šo regulu būtu jāveicina minētajiem apsvērumiem atbilstoša rīcība.
	(9)	Drošība ir pamats, uz kura balstās visas mūsu brīvības, un dalībvalstu spēja garantēt savu iedzīvotāju drošību Savienībā bez iekšējās robežkontroles ir atkarīga no vienotas Eiropas pieejas. Savienības atbalstam būtu jāaptver pasākumi, kas palīdz novērst iekšējo robežu pagaidu kontroles ieviešanu vai šādas kontroles atcelšanu. Kā izklāstīts Eiropas iekšējā drošības stratēģijā ProtectEU, drošības apsvērumi jāintegrē un jāiekļauj visos ES tiesību aktos, politikās un programmās, tostarp ES ārējo darbību jomā. Savienības atbalstam saskaņā ar šo regulu būtu jāveicina minētajiem apsvērumiem atbilstoša rīcība.


Or. <Original>{EN}en</Original>
</Amend>
<Amend>Grozījums Nr. <NumAm>4</NumAm>
<DocAmend>Regulas priekšlikums</DocAmend>
<Article>10. apsvērums</Article>
	

	Komisijas ierosinātais teksts
	Grozījums

	(10)	Eiropadome 2025. gada 26. jūnija secinājumos7 atgādināja, ka smagā un organizētā noziedzība, terorisms, radikalizācija un vardarbīgs ekstrēmisms gan tiešsaistē, gan bezsaistē rada ievērojamu apdraudējumu Eiropas iedzīvotājiem un dalībvalstu drošībai. Eiropadome arī uzsvēra draudus, ko rada noziedzīga iefiltrēšanās likumīgās uzņēmējdarbības struktūrās, kas negatīvi ietekmē publiskās finanses un vienoto tirgu. Eiropadome aicināja Savienības iestādes un dalībvalstis mobilizēt visus pieejamos resursus valstu un ES līmenī un veikt turpmākus pasākumus, lai stiprinātu tiesībaizsardzības un tiesu iestāžu sadarbību, tostarp attiecībā uz efektīvu piekļuvi datiem tiesībaizsardzības nolūkos, nodrošinot informācijas apmaiņu un sadarbojoties ar trešām valstīm.
	(Neattiecas uz tekstu latviešu valodā.)	     

	__________________
	 

	7 Padomes 2025. gada 26. jūnija secinājumi, EUCO 12/25.
	 


Or. <Original>{EN}en</Original>
</Amend>
<Amend>Grozījums Nr. <NumAm>5</NumAm>
<DocAmend>Regulas priekšlikums</DocAmend>
<Article>11. apsvērums</Article>
	

	Komisijas ierosinātais teksts
	Grozījums

	(11)	Lai novērstu un apkarotu iekšējās drošības apdraudējumus, ar Savienības atbalstu būtu jāstiprina dalībvalstu spējas novērst un apkarot smago un organizēto noziedzību, terorismu, vardarbīgu ekstrēmismu un radikalizāciju, seksuālu vardarbību pret bērniem un bērnu seksuālu izmantošanu, kibernoziedzību, kā arī jāstiprina darbības, ar kurām risina digitālās un tehnoloģiskās drošības problēmas, kritiskās infrastruktūras noturības apdraudējumus tiešsaistē, drošības apdraudējumus jūrniecības jomā, cilvēku tirdzniecību, migrantu kontrabandu, nelikumīgu narkotiku tirdzniecību, nelikumīgu ieroču tirdzniecību, nelikumīgi iegūtu līdzekļu legalizēšanu, līdzekļu atgūšanu un finanšu noziegumus, noziegumus pret vidi, maksāšanas līdzekļu viltošanu un noziegumus, kas skar Savienības finanšu intereses, palīdzību noziegumos cietušajiem un viņu aizsardzību un sabiedrisko telpu aizsardzību, un darbības ar CBRN-E saistītu drošības apdraudējumu novēršanai un incidentu pārvaldībai, tostarp pastiprinot sadarbību un informācijas apmaiņu starp valsts iestādēm, attiecīgajām Savienības struktūrām, birojiem vai aģentūrām, pilsonisko sabiedrību un privātajiem partneriem dažādās dalībvalstīs. Savienības atbalstam būtu arī jāpalīdz dalībvalstīm iegūt un ieviest novatoriskas metodes un tehnoloģijas iekšējās drošības jomā, jo īpaši tādas, ko atbalsta Regula (ES) […], ar ko izveido Eiropas Konkurētspējas fondu, un Regula (ES) […], ar ko izveido ES pētniecības pamatprogrammu. Turklāt mainīgajā pasaules politiskajā vidē būtiska nozīme ir brīvības, drošības un tiesiskuma telpas ārējai dimensijai. Tāpēc Savienības atbalstam būtu arī jāpalīdz stiprināt sadarbību un partnerību ar trešām valstīm, tādējādi kalpojot Savienības iekšpolitikas interesēm.
	(11)	Lai novērstu un apkarotu iekšējās drošības apdraudējumus, ar Savienības atbalstu būtu jāstiprina dalībvalstu spējas novērst un apkarot smago un organizēto noziedzību, terorismu, vardarbīgu ekstrēmismu un radikalizāciju, seksuālu vardarbību pret bērniem un bērnu seksuālu izmantošanu, kibernoziedzību, kā arī jāstiprina darbības, ar kurām risina digitālās un tehnoloģiskās drošības problēmas, jautājumus saistībā ar kritiskās infrastruktūras noturību pret apdraudējumus tiešsaistē, drošības apdraudējumus jūrniecības jomā, cilvēku tirdzniecību, migrantu kontrabandu, nelikumīgu narkotiku tirdzniecību, nelikumīgu ieroču tirdzniecību, nelikumīgi iegūtu līdzekļu legalizēšanu, līdzekļu atgūšanu un finanšu noziegumus, noziegumus pret vidi, maksāšanas līdzekļu viltošanu un noziegumus, kas skar Savienības finanšu intereses, palīdzību noziegumos cietušajiem un viņu aizsardzību un sabiedrisko telpu aizsardzību, un darbības ar CBRN-E saistītu drošības apdraudējumu novēršanai un incidentu pārvaldībai, tostarp pastiprinot sadarbību un informācijas apmaiņu starp valsts iestādēm, attiecīgajām Savienības struktūrām, birojiem vai aģentūrām, pilsonisko sabiedrību un privātajiem partneriem dažādās dalībvalstīs. Savienības atbalstam būtu arī jāpalīdz dalībvalstīm iegūt un ieviest novatoriskas metodes un tehnoloģijas iekšējās drošības jomā, jo īpaši tādas, ko atbalsta Regula (ES) […], ar ko izveido Eiropas Konkurētspējas fondu, un Regula (ES) […], ar ko izveido ES pētniecības pamatprogrammu. Turklāt mainīgajā pasaules politiskajā vidē būtiska nozīme ir brīvības, drošības un tiesiskuma telpas ārējai dimensijai. Tāpēc Savienības atbalstam būtu arī jāpalīdz stiprināt sadarbību un partnerību ar trešām valstīm, tādējādi kalpojot Savienības iekšpolitikas interesēm.


Or. <Original>{EN}en</Original>
</Amend>
<Amend>Grozījums Nr. <NumAm>6</NumAm>
<DocAmend>Regulas priekšlikums</DocAmend>
<Article>11.a apsvērums (jauns)</Article>
	

	Komisijas ierosinātais teksts
	Grozījums

	
	(11a)	Arvien sarežģītākā un strīdīgākā drošības vidē Savienība un tās dalībvalstis saskaras ar arvien daudzveidīgākiem hibrīddraudiem, kas apvieno tradicionālos un netradicionālos līdzekļus, tostarp sabotāžu, kiberuzbrukumus, dezinformācijas kampaņas, iejaukšanos kritiskajā infrastruktūrā un migrācijas instrumentalizāciju, ko bieži vien koordinēti īsteno valsts un nevalstiskie dalībnieki. Minēto draudu mērķis ir mazināt sabiedrības uzticēšanos demokrātiskām iestādēm un sabiedrību efektīvai darbībai, un tie var nopietni ietekmēt iekšējo drošību. Tāpēc ir jāatbalsta darbības, kuru mērķis ir novērst un atklāt hibrīddraudus un reaģēt uz tiem, uzlabot situācijas apzināšanos, stiprināt kritisko vienību un publisko iestāžu noturību un uzlabot sadarbību un informācijas apmaiņu par hibrīddraudiem starp kompetentajām iestādēm Savienības un dalībvalstu līmenī. 


Or. <Original>{EN}en</Original>
</Amend>
<Amend>Grozījums Nr. <NumAm>7</NumAm>
<DocAmend>Regulas priekšlikums</DocAmend>
<Article>12. apsvērums</Article>
	

	Komisijas ierosinātais teksts
	Grozījums

	(12)	Savienības atbalstam būtu jāpalīdz nodrošināt konsekvenci, saskaņotību, sinerģiju un papildināmību starp Savienības iekšpolitiku un ārpolitiku saskaņā ar integrēto drošības pieeju. Šajā sakarā Savienības atbalstam saskaņā ar šo regulu jo īpaši būtu jāpalīdz apkarot un novērst smago un organizēto noziedzību, tostarp narkotiku tirdzniecību, cilvēku tirdzniecību un pārrobežu noziedzīgos kontrabandas tīklus. Šajā regulā paredzētais Savienības atbalsts var ietvert arī atbalstu attiecīgajiem ES delegāciju resursiem pienācīgi pamatotos gadījumos, un dalībvalstis un Komisija to var savstarpēji koordinēt plānošanas un īstenošanas posmos.
	(12)	Savienības atbalstam būtu jāpalīdz nodrošināt konsekvenci, saskaņotību, sinerģiju un papildināmību starp Savienības iekšpolitiku un ārpolitiku saskaņā ar integrēto drošības pieeju kā vienu no visu Savienības programmu mērķiem. Šajā sakarā Savienības atbalstam saskaņā ar šo regulu jo īpaši būtu jāpalīdz apkarot un novērst smago un organizēto noziedzību, tostarp narkotiku tirdzniecību, cilvēku tirdzniecību un pārrobežu noziedzīgos kontrabandas tīklus. Šajā regulā paredzētais Savienības atbalsts var ietvert arī atbalstu attiecīgajiem ES delegāciju resursiem pienācīgi pamatotos gadījumos, un dalībvalstis un Komisija to var savstarpēji koordinēt plānošanas un īstenošanas posmos.


Or. <Original>{EN}en</Original>
</Amend>
<Amend>Grozījums Nr. <NumAm>8</NumAm>
<DocAmend>Regulas priekšlikums</DocAmend>
<Article>14.a apsvērums (jauns)</Article>
	

	Komisijas ierosinātais teksts
	Grozījums

	
	(14a)	Papildus Padomes vai Komisijas pieņemtajiem dokumentiem un stratēģijām, kas uzskaitīti 22. panta 2. punkta b) apakšpunkta iii) punktā Regulā (ES) […], ar ko izveido Eiropas Ekonomiskās, sociālās un teritoriālās kohēzijas, lauksaimniecības un lauku, zivsaimniecības un jūrlietu, labklājības un drošības fondu, un kas ir būtiski iekšējās drošības jomā, dalībvalstīm savos valsts plānos būtu jāpievēršas arī problēmām, kuras apzinātas Eiropas daudzdisciplīnu platformā pret noziedzības draudiem (EMPACT), Eiropas Savienības smagās un organizētās noziedzības draudu novērtējumā (ES-SOCTA) un Eiropola publicētajā interneta organizētās noziedzības draudu novērtējumā (IOCTA).


Or. <Original>{EN}en</Original>
</Amend>
<Amend>Grozījums Nr. <NumAm>9</NumAm>
<DocAmend>Regulas priekšlikums</DocAmend>
<Article>16. apsvērums</Article>
	

	Komisijas ierosinātais teksts
	Grozījums

	(16)	Eiropai jāaizsargā savas drošības intereses pret piegādātājiem, kas varētu radīt pastāvīgu drošības risku trešo valstu iespējamās iejaukšanās dēļ, kā arī to kiberdrošības prakses dēļ. Tāpēc jāsamazina risks, ka iekšējā tirgū joprojām pastāv atkarība no augsta riska piegādātājiem, jo tiem varētu būt potenciāli nopietna negatīva ietekme uz lietotāju, uzņēmumu un iestāžu drošību visā ES un ES kritisko infrastruktūru datu un pakalpojumu integritātes, kā arī pakalpojumu pieejamības ziņā. Šāda izslēgšana būtu jāpamato ar samērīgu riska novērtējumu un saistītiem riska mazināšanas pasākumiem, kā noteikts Savienības politikā un tiesību aktos.
	(16)	Lai stiprinātu savu stratēģisko autonomiju, Savienībai būtu jāattīsta pietiekama kapacitāte izstrādāt un ieviest savas iekšējās drošības tehnoloģijas. Tas ļautu Savienībai integrēt pamattiesību, datu aizsardzības un tiesiskuma aizsardzības pasākumus, vienlaikus samazinot paļaušanos uz trešo valstu sistēmām vai ārējiem piegādātājiem, kuriem var nebūt tādi paši juridiskie standarti, kiberdrošības prakse vai drošības intereses kā Savienībai. Savienības tehnoloģisko spēju stiprināšana arī uzlabotu kritisko drošības rīku darbības uzticamību un noturību, nodrošinot to pieejamību un uzticamību ģeopolitiskās spriedzes laikā. Šajā kontekstā ir jāsamazina pastāvīgā atkarība no augsta riska piegādātājiem, kuru pakļautība trešo valstu iejaukšanās riskam vai neatbilstoša kiberdrošības prakse varētu radīt nopietnus riskus datu un pakalpojumu integritātei un pieejamībai, tostarp attiecībā uz ES kritisko infrastruktūru, publiskajām iestādēm un uzņēmumiem. Jebkuras šādu piegādātāju izslēgšanas vai ierobežošanas pamatā vajadzētu būt samērīgam riska novērtējumam, un papildus būtu jāveic mazināšanas pasākumi saskaņā ar Savienības tiesībām un politiku. 


Or. <Original>{EN}en</Original>
</Amend>
<Amend>Grozījums Nr. <NumAm>10</NumAm>
<DocAmend>Regulas priekšlikums</DocAmend>
<Article>18.a apsvērums (jauns)</Article>
	

	Komisijas ierosinātais teksts
	Grozījums

	
	(18a)	Lai papildinātu šo regulu, apstiprinot pasākumus, kas saistīti ar šīs regulas 3. pantā izklāstītajiem mērķiem, ja Komisija secina, ka minētie pasākumi atbilst prasībām, kas noteiktas šajā regulā un Regulā (ES) […], ar ko izveido Eiropas Ekonomiskās, sociālās un teritoriālās kohēzijas, lauksaimniecības un lauku, zivsaimniecības un jūrlietu, labklājības un drošības fondu, un ja Komisija pieņem deleģētu aktu, ar ko apstiprina attiecīgās dalībvalsts valsts un reģionu partnerības plānu saskaņā ar procedūru, kas izklāstīta 23. pantā Regulā (ES) […], ar ko izveido Eiropas Ekonomiskās, sociālās un teritoriālās kohēzijas, lauksaimniecības un lauku, zivsaimniecības un jūrlietu, labklājības un drošības fondu, pilnvaras pieņemt aktus saskaņā ar Līguma par Eiropas Savienības darbību 290. pantu būtu jādeleģē Komisijai. Ir īpaši būtiski, lai Komisija, veicot sagatavošanas darbus, rīkotu atbilstīgas apspriešanās, tostarp ekspertu līmenī, un lai minētās apspriešanās tiktu rīkotas saskaņā ar principiem, kas noteikti 2016. gada 13. aprīļa Iestāžu nolīgumā par labāku likumdošanas procesu1a. Jo īpaši, lai deleģēto aktu sagatavošanā nodrošinātu vienādu dalību, Eiropas Parlaments un Padome visus dokumentus saņem vienlaicīgi ar dalībvalstu ekspertiem, un minēto iestāžu ekspertiem ir sistemātiska piekļuve Komisijas ekspertu grupu sanāksmēm, kurās notiek deleģēto aktu sagatavošana.

	
	__________

	
	1a OV L 123, 12.5.2016., 1. lpp., ELI: http://data.europa.eu/eli/agree_interinstit/2016/512/oj.


Or. <Original>{EN}en</Original>
</Amend>
<Amend>Grozījums Nr. <NumAm>11</NumAm>
<DocAmend>Regulas priekšlikums</DocAmend>
<Article>2. pants – 1. daļa – 9. punkts</Article>
	

	Komisijas ierosinātais teksts
	Grozījums

	(9)	“hibrīddraudi” ir jebkuras kaitīgas darbības, tostarp manipulācija ar informāciju, kiberuzbrukumi un migrantu instrumentalizācija, kas tiek plānotas un veiktas ar ļaunu nolūku un koordinēti, lai apdraudētu dalībvalsti vai kādu no tās iestādēm.
	(9)	“hibrīddraudi” ir jebkuras kaitīgas darbības, tostarp manipulācija ar informāciju, sabotāža, kiberuzbrukumi un migrantu instrumentalizācija, un cita veida politiskā iejaukšanās un ekonomiskais spiediens, ko plāno un veic ar ļaunu nolūku un koordinēti, lai apdraudētu dalībvalsti vai kādu no tās iestādēm, vai Savienību vai kādu no tās iestādēm.


Or. <Original>{EN}en</Original>
</Amend>
<Amend>Grozījums Nr. <NumAm>12</NumAm>
<DocAmend>Regulas priekšlikums</DocAmend>
<Article>3. pants – 1. punkts – 1. daļa – a punkts</Article>
	

	Komisijas ierosinātais teksts
	Grozījums

	a)	stiprināt Savienības un dalībvalstu spējas gan tiešsaistē, gan bezsaistē novērst un apkarot smago un organizēto noziedzību, ieskaitot terorismu, vardarbīgu ekstrēmismu, kibernoziedzību, seksuālu vardarbību pret bērniem un bērnu seksuālu izmantošanu un hibrīddraudus, kā arī attiecībā uz iedzīvotāju un sabiedrisko vietu aizsardzību pret uzbrukumiem, tostarp izmantojot novatoriskas metodes un jaunas tehnoloģijas iekšējās drošības jomā;
	a)	stiprināt Savienības un dalībvalstu spējas gan tiešsaistē, gan bezsaistē novērst un apkarot smago un organizēto noziedzību, ieskaitot radikalizāciju un terorismu, vardarbīgu ekstrēmismu, kibernoziedzību, seksuālu vardarbību pret bērniem un bērnu seksuālu izmantošanu un hibrīddraudus, kā arī attiecībā uz iedzīvotāju un sabiedrisko vietu aizsardzību pret uzbrukumiem, tostarp izmantojot novatoriskas metodes un jaunas tehnoloģijas iekšējās drošības jomā;


Or. <Original>{EN}en</Original>
</Amend>
<Amend>Grozījums Nr. <NumAm>13</NumAm>
<DocAmend>Regulas priekšlikums</DocAmend>
<Article>3. pants – 1. punkts – 1. daļa – d punkts</Article>
	

	Komisijas ierosinātais teksts
	Grozījums

	d)	uzlabot un pastiprināt kompetento iestāžu operatīvo sadarbību tiesībaizsardzības jomā, tostarp kopīgas operācijas, gan tiešsaistē, gan bezsaistē saistībā ar smagas un organizētas noziedzības, tostarp terorisma, vardarbīga ekstrēmisma, kibernoziedzības, seksuālas vardarbības pret bērniem un bērnu seksuālas izmantošanas, hibrīddraudu novēršanu un apkarošanu, kā arī saistībā ar iedzīvotāju un sabiedrisko telpu aizsardzību pret uzbrukumiem;
	d)	uzlabot un pastiprināt kompetento iestāžu operatīvo sadarbību tiesībaizsardzības jomā, tostarp kopīgas operācijas, gan tiešsaistē, gan bezsaistē saistībā ar smagas un organizētas noziedzības, tostarp radikalizācijas un terorisma, vardarbīga ekstrēmisma, kibernoziedzības, seksuālas vardarbības pret bērniem un bērnu seksuālas izmantošanas un hibrīddraudu novēršanu un apkarošanu, kā arī saistībā ar iedzīvotāju un sabiedrisko telpu aizsardzību pret uzbrukumiem;


Or. <Original>{EN}en</Original>
</Amend>
<Amend>Grozījums Nr. <NumAm>14</NumAm>
<DocAmend>Regulas priekšlikums</DocAmend>
<Article>3. pants – 1. punkts – 1. daļa – da punkts (jauns)</Article>
	

	Komisijas ierosinātais teksts
	Grozījums

	
	da)	stiprināt atbalstu, aizsardzību un palīdzību smagā un organizētā noziedzībā cietušajiem, tostarp nodrošinot piekļuvi attiecīgajām iestādēm, informācijai un specializētiem pakalpojumiem, īpašu uzmanību pievēršot neaizsargātiem cietušajiem;


Or. <Original>{EN}en</Original>
</Amend>
<Amend>Grozījums Nr. <NumAm>15</NumAm>
<DocAmend>Regulas priekšlikums</DocAmend>
<Article>3.a pants (jauns)</Article>
	

	Komisijas ierosinātais teksts
	Grozījums

	
	3.a pants

	
	Pamattiesību ievērošana

	
	Visas darbības, kas tiek atbalstītas, piemērojot Savienības atbalstu saskaņā ar šo regulu, īsteno atbilstīgi tiesībām un principiem, kas nostiprināti Savienības acquis un Eiropas Savienības Pamattiesību hartā, kā arī tās atbilst Savienības un dalībvalstu starptautiskajām saistībām, kas izriet no starptautiskajiem instrumentiem, kuros tās ir iesaistītās puses.


Or. <Original>{EN}en</Original>
</Amend>
<Amend>Grozījums Nr. <NumAm>16</NumAm>
<DocAmend>Regulas priekšlikums</DocAmend>
<Article>4. pants – 4. punkts</Article>
	

	Komisijas ierosinātais teksts
	Grozījums

	4.	Attiecībā uz pasākumiem, kas saistīti ar šīs regulas 3. pantā izklāstītajiem mērķiem, ja Komisija secina, ka minētie pasākumi atbilst prasībām, kas noteiktas šajā regulā un Regulā (ES) […], ar ko izveido Eiropas Ekonomiskās, sociālās un teritoriālās kohēzijas, lauksaimniecības un lauku, zivsaimniecības un jūrlietu, labklājības un drošības fondu, un ja Komisija ierosina Padomes īstenošanas lēmumu, ar ko apstiprina attiecīgās dalībvalsts valsts un reģionu partnerības plānu saskaņā ar procedūru, kas izklāstīta 23. pantā Regulā (ES) […], ar ko izveido Eiropas Ekonomiskās, sociālās un teritoriālās kohēzijas, lauksaimniecības un lauku, zivsaimniecības un jūrlietu, labklājības un drošības fondu, tā iesniedz priekšlikumu Padomes īstenošanas lēmumam par minēto pasākumu apstiprināšanu.
	4.	Attiecībā uz pasākumiem, kas saistīti ar šīs regulas 3. pantā izklāstītajiem mērķiem, ja Komisija secina, ka minētie pasākumi atbilst prasībām, kas noteiktas šajā regulā un Regulā (ES) […], ar ko izveido Eiropas Ekonomiskās, sociālās un teritoriālās kohēzijas, lauksaimniecības un lauku, zivsaimniecības un jūrlietu, labklājības un drošības fondu, un ja Komisija pieņem deleģētu aktu, ar ko apstiprina attiecīgās dalībvalsts valsts un reģionu partnerības plānu saskaņā ar procedūru, kas izklāstīta 23. pantā Regulā (ES) […], ar ko izveido Eiropas Ekonomiskās, sociālās un teritoriālās kohēzijas, lauksaimniecības un lauku, zivsaimniecības un jūrlietu, labklājības un drošības fondu, tā saskaņā ar 4.a pantu ir pilnvarota pieņemt deleģētu aktu, lai papildinātu šo regulu, apstiprinot minētos pasākumus.


Or. <Original>{EN}en</Original>
</Amend>
<Amend>Grozījums Nr. <NumAm>17</NumAm>
<DocAmend>Regulas priekšlikums</DocAmend>
<Article>4. pants – 5. punkts</Article>
	

	Komisijas ierosinātais teksts
	Grozījums

	5.	Izstrādājot priekšlikumu Padomes īstenošanas lēmumam par pasākumiem, kas saistīti ar šīs regulas 3. pantā izklāstītajiem mērķiem, Komisijas priekšlikumā nosaka elementus, kas minēti 23. panta 4. punktā Regulā (ES) […], ar ko izveido Eiropas Ekonomiskās, sociālās un teritoriālās kohēzijas, lauksaimniecības un lauku, zivsaimniecības un jūrlietu, labklājības un drošības fondu, attiecībā uz 3. pantā izklāstītajiem mērķiem.
	5.	Pieņemot deleģētu aktu par pasākumiem, kas saistīti ar šīs regulas 3. pantā izklāstītajiem mērķiem, deleģētajā aktā nosaka elementus, kas minēti 23. panta 4. punktā Regulā (ES) […], ar ko izveido Eiropas Ekonomiskās, sociālās un teritoriālās kohēzijas, lauksaimniecības un lauku, zivsaimniecības un jūrlietu, labklājības un drošības fondu, attiecībā uz 3. pantā izklāstītajiem mērķiem.


Or. <Original>{EN}en</Original>
</Amend>
<Amend>Grozījums Nr. <NumAm>18</NumAm>
<DocAmend>Regulas priekšlikums</DocAmend>
<Article>4. pants – 6. punkts</Article>
	

	Komisijas ierosinātais teksts
	Grozījums

	6.	Padome 4. punktā minēto īstenošanas lēmumu parasti pieņem četru nedēļu laikā pēc Komisijas priekšlikuma pieņemšanas un kopā ar īstenošanas lēmumiem, kas minēti 23. panta 1. punktā [Komisijas priekšlikums un Padomes īstenošanas lēmums] Regulā (ES) […], ar ko izveido Eiropas Ekonomiskās, sociālās un teritoriālās kohēzijas, lauksaimniecības un lauku, zivsaimniecības un jūrlietu, labklājības un drošības fondu.
	6.	Komisija šā panta 4. punktā minēto deleģēto aktu parasti pieņem kopā ar deleģēto aktu, kas minēts 23. panta 4. punktā [pilnvarojuma deleģētais akts saskaņā ar [87.] pantu] Regulā (ES) […], ar ko izveido Eiropas Ekonomiskās, sociālās un teritoriālās kohēzijas, lauksaimniecības un lauku, zivsaimniecības un jūrlietu, labklājības un drošības fondu.


Or. <Original>{EN}en</Original>
</Amend>
<Amend>Grozījums Nr. <NumAm>19</NumAm>
<DocAmend>Regulas priekšlikums</DocAmend>
<Article>4. pants – 7. punkts</Article>
	

	Komisijas ierosinātais teksts
	Grozījums

	7.	Regulas (ES) […], ar ko izveido Eiropas Ekonomiskās, sociālās un teritoriālās kohēzijas, lauksaimniecības un lauku, zivsaimniecības un jūrlietu, labklājības un drošības fondu, 24. pantu par plānu grozījumiem piemēro ar noteikumu, ka Komisijas priekšlikums un Padomes īstenošanas lēmums, ar ko apstiprina 23. panta 4. punktā uzskaitīto elementu grozījumus, attiecas tikai uz šīs regulas 3. pantā minētajiem mērķiem.
	7.	Regulas (ES) […], ar ko izveido Eiropas Ekonomiskās, sociālās un teritoriālās kohēzijas, lauksaimniecības un lauku, zivsaimniecības un jūrlietu, labklājības un drošības fondu, 24. pantu par plānu grozījumiem piemēro ar noteikumu, ka Komisijas priekšlikums un deleģētais akts, kas papildina minētās regulas 23. panta 4. punktā uzskaitītos elementus, attiecas tikai uz šīs regulas 3. pantā minētajiem mērķiem.


Or. <Original>{EN}en</Original>
</Amend>
<Amend>Grozījums Nr. <NumAm>20</NumAm>
<DocAmend>Regulas priekšlikums</DocAmend>
<Article>4.a pants (jauns)</Article>
	

	Komisijas ierosinātais teksts
	Grozījums

	
	4.a pants

	
	Deleģēšanas īstenošana

	
	1.	Pilnvaras pieņemt deleģētos aktus Komisijai piešķir, ievērojot šajā pantā izklāstītos nosacījumus.

	
	2.	Pilnvaras pieņemt 4. pantā minētos deleģētos aktus Komisijai piešķir uz nenoteiktu laiku no ... [šīs regulas spēkā stāšanās dienas].

	
	3.	Eiropas Parlaments vai Padome jebkurā laikā var atsaukt 4. pantā minēto pilnvaru deleģēšanu. Ar lēmumu par atsaukšanu izbeidz tajā norādīto pilnvaru deleģēšanu. Lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī vai vēlākā dienā, kas tajā norādīta. Tas neskar jau spēkā esošos deleģētos aktus.

	
	4.	Pirms deleģētā akta pieņemšanas Komisija apspriežas ar katras dalībvalsts ieceltajiem ekspertiem saskaņā ar principiem, kas noteikti 2016. gada 13. aprīļa Iestāžu nolīgumā par labāku likumdošanas procesu.

	
	5.	Tiklīdz Komisija pieņem deleģēto aktu, tā par to paziņo vienlaikus Eiropas Parlamentam un Padomei.

	
	6.	Saskaņā ar 4. pantu pieņemts deleģētais akts stājas spēkā tikai tad, ja divos mēnešos no dienas, kad minētais akts paziņots Eiropas Parlamentam un Padomei, ne Eiropas Parlaments, ne Padome nav izteikuši iebildumus vai ja pirms minētā laikposma beigām gan Eiropas Parlaments, gan Padome ir informējuši Komisiju par savu nodomu neizteikt iebildumus. Pēc Eiropas Parlamenta vai Padomes iniciatīvas šo laikposmu pagarina par diviem mēnešiem.


Or. <Original>{EN}en</Original>
</Amend></RepeatBlock-Amend>

Komisija 2025. gada 16. jūlijā attiecībā uz nākamo Savienības daudzgadu finanšu shēmu (“DFS”), kas aptver 2028.–2034. gada periodu, nāca klajā ar vairākiem tiesību aktu priekšlikumiem, tostarp šo priekšlikumu. 

Saskaņā ar ierosināto jauno budžeta shēmu Savienības pasākumi tieslietu un iekšlietu jomā būtu jāatbalsta ar kopējiem piešķīrumiem, kas salīdzinājumā ar pašreizējo shēmu būtu trīskāršojušies (līdz 81 miljardam EUR). Šis priekšlikums ir viens no trim priekšlikumiem[footnoteRef:2], kas aizstāj pašreizējos trīs fondus iekšlietu jomā[footnoteRef:3]. [2:  Abi pārējie instrumenti iekšlietu jomā 2028.–2034. gada laikposmam papildus šim priekšlikumam ir priekšlikums  regulai, ar ko nosaka Savienības atbalstu patvēruma, migrācijas un integrācijas jomā laikposmam no 2028. līdz 2034. gadam (2025/0540(COD)), un priekšlikums regulai, ar ko nosaka Savienības atbalstu Šengenas zonai, Eiropas integrētajai robežu pārvaldībai un kopējai vīzu politikai laikposmam no 2028. līdz 2034. gadam (2025/0541(COD)).]  [3:  Proti, Regula (ES) 2021/1148 (2021. gada 24. jūnijs), ar ko izveido finansiāla atbalsta instrumentu robežu pārvaldībai un vīzu politikai, kurš ir daļa no Integrētās robežu pārvaldības fonda: Šengenas zona, Eiropas integrētā robežu pārvaldība un kopējā vīzu politika; Regula (ES) 2021/1147 (2021. gada 7. jūlijs), ar ko izveido Patvēruma, migrācijas un integrācijas fondu (AMIF); Regula (ES) 2021/1149 (2021. gada 7. jūlijs), ar ko izveido Iekšējās drošības fondu: iekšējā drošība.] 


Komisija uzskata, ka DFS un budžeta jaunās struktūras mērķis ir optimizēt Savienības līdzekļu izmantošanu, vienlaikus saglabājot saskaņotību un efektīvu uzraudzību. Ņemot vērā iepriekš minēto, visi trīs jaunie iekšlietu instrumenti ir jāsaskaņo ar horizontālajiem noteikumiem, kas ietverti ierosinātajā regulā,  ar ko izveido Eiropas Ekonomiskās, sociālās un teritoriālās kohēzijas, lauksaimniecības un lauku, zivsaimniecības un jūrlietu, labklājības un drošības fondu 2028.–2034. gada laikposmam[footnoteRef:4], izmantojot tā dēvētos valsts un reģionu partnerības plānus (NRP plānus), ko izstrādās katra dalībvalsts un kas būs paredzēti katrai dalībvalstij atsevišķi. Attiecīgo finansiālo atbalstu var papildināt ar līdzekļiem, kas ar ES mehānisma starpniecību piešķirti Savienības darbībām, kuras palielina elastību un var sniegt risinājumu neparedzētās krīzēs.  [4:  Priekšlikums regulai, ar ko izveido Eiropas Ekonomiskās, sociālās un teritoriālās kohēzijas, lauksaimniecības un lauku, zivsaimniecības un jūrlietu, labklājības un drošības fondu 2028.–2034. gada laikposmam un groza Regulu (ES) 2023/955 un Regulu (ES, Euratom) 2024/2509 (2025/0240 (COD)) (NRP plāna priekšlikums).] 


Tā kā ne visas dalībvalstis vienlīdz lielā mērā piedalās Savienības brīvības, drošības un tiesiskuma telpā (“mainīgā ģeometrija”), trīs iekšlietu instrumenti ir iesniegti papildus NRP fondam, nevis iekļauti tajā. Asociētajām Šengenas līguma valstīm ir jāpiedalās, veicot finansiāliem ieguldījumiem, par kuriem panākta vienošanās divpusējos nolīgumos ar ES. 

Šis priekšlikums regulai, ar ko nosaka Savienības atbalstu iekšējai drošībai laikposmam no 2028. līdz 2034. gadam ir daļa no minētā darba. Komisijas priekšlikumā ir paredzēts budžets 6,8 miljardu EUR apmērā 2028.–2034. gada laikposmam. Tajā ir arī noteikti nozarei specifiski noteikumi un mērķi, kas papildina iepriekš minētos vispārējos horizontālos noteikumus saskaņā ar NRP plāniem. 

Referente atbalsta 2028.–2024. gada DFS vispārējo struktūru. Viņa ierosina vairākus Iekšējās drošības regulas precizējumus, lai instrumentu saskaņotu ar Eiropas vissteidzamāk risināmajām iekšējās drošības problēmām un ļautu pienācīgi pārbaudīt ES līdzekļu izmantošanu.

Referente atbalsta šādus ierosinātās regulas mērķus: 
­	stiprināt Savienības un dalībvalstu spējas gan tiešsaistē, gan bezsaistē novērst un apkarot smago un organizēto noziedzību, ieskaitot radikalizāciju, terorismu, vardarbīgu ekstrēmismu, kibernoziedzību, seksuālu vardarbību pret bērniem un bērnu seksuālu izmantošanu un hibrīddraudus, kā arī attiecībā uz iedzīvotāju un sabiedrisko vietu aizsardzību pret uzbrukumiem, tostarp izmantojot novatoriskas metodes un jaunas tehnoloģijas iekšējās drošības jomā;
­	veicināt dalībvalstu spējas, uzlabojot kritisko vienību noturību pret naidīgām darbībām un pārvaldot ar drošību saistītus incidentus, riskus un krīzes, tostarp izmantojot sadarbspējīgas kritisko sakaru sistēmas;
­	uzlabot un sekmēt informācijas apmaiņu starp kompetentajām iestādēm un attiecīgajām Savienības struktūrām, birojiem un aģentūrām un to iekšienē un attiecīgā gadījumā ar trešām valstīm, starptautiskām organizācijām un privātpersonām;
­	uzlabot un pastiprināt kompetento iestāžu operatīvo sadarbību tiesībaizsardzības jomā, tostarp kopīgas operācijas, gan tiešsaistē, gan bezsaistē saistībā ar smagas un organizētas noziedzības, tostarp radikalizācijas, terorisma, vardarbīga ekstrēmisma, kibernoziedzības, seksuālas vardarbības pret bērniem un bērnu seksuālas izmantošanas un hibrīddraudu novēršanu un apkarošanu, kā arī saistībā ar iedzīvotāju un sabiedrisko telpu aizsardzību pret uzbrukumiem;
­	stiprināt atbalstu, aizsardzību un palīdzību smagā un organizētā noziedzībā cietušajiem, tostarp nodrošinot piekļuvi attiecīgajām iestādēm, informācijai un specializētiem pakalpojumiem, īpašu uzmanību pievēršot neaizsargātiem cietušajiem.

Visbeidzot, saskaņā ar NRP regulas priekšlikumu dalībvalstis var atkāpties no noteikumiem un prasībām attiecībā uz partnerību un daudzlīmeņu pārvaldību iekšlietu jomā. Turklāt tās var pārdalīt līdzekļus starp trim instrumentiem ar nosacījumu, ka pārdale palīdz sasniegt katru no šajos instrumentos noteiktajiem mērķiem un ka piešķīrums ir samērīgs ar apzinātajām problēmām un vajadzībām un atbilst NRP plānu vispārējām prasībām.

